ตำรวจนครบาล ปิดถนน 5 เส้นทางโดยรอบเยาวราช ตั้งแต่?เวลา 12.00 น. วันนี้? รองรับการจัดงานเฉลิมพระเกียรติ
ตำรวจนครบาล ปิดถนน 5 เส้นทางโดยรอบเยาวราช ตั้งแต่?เวลา 12.00 น. วันนี้? รองรับการจัดงานเฉลิมพระเกียรติ “ใต้ร่มพระบารมี สดุดีมหาจักรีวงศ์” พลตำรวจโท ภัคพงศ์ พงษ์เภตรา ผู้บัญชาการตำรวจนครบาล ในฐานะหัวหน้าเจ้าพนักงานจราจรในเขตกรุงเทพมหานคร ออกข้อบังคับหัวหน้าเจ้าพนักงานจราจรในเขตกรุงเทพมหานคร ว่าด้วยการจัดงานเฉลิมพระเกียรติ “ใต้ร่มพระบารมี สดุดีมหาจักรีวงศ์” พ.ศ. 2562 ณ บริเวณซุ้มประตูเฉลิมพระเกียรติ 6 รอบ พระชนมพรรษา ถนนเยาวราช ดังนั้น เพื่อความปลอดภัยและสะดวกในการจราจร จึงห้ามเดินรถทุกชนิด ในวันนี้ (6 ธ.ค. 62) ?ตั้งแต่เวลา 12.00 น. ถึงเวลา 20.00 น.? ใน 5 เส้นทาง ได้แก่ ถนนเยาวราช ตั้งแต่ซุ้มประตูเฉลิมพระเกียรติ (วงเวียนโอเดียน) ถึงแยกวัดตึก, ถนนเจริญกรุง ตั้งแต่แยกเอสเอบี ถึงถนนข้าวหลาม, ถนนพระราม 4 ตั้งแต่แยกหัวลำโพง ถึงแยกหมอมี, ถนนราชวงศ์ ตั้งแต่แยกราชวงศ์ ถึงแยกเสือป่า และถนนมิตรภาพไทย – จีนสำหรับถนนเยาวราช ตั้งแต่ซุ้มประตูเฉลิมพระเกียรติ (วงเวียนโอเดียน) ถึงแยกถนนเยาวราช ตัดถนนลำพูนไชย ห้ามเดินรถทุกชนิด ตั้งแต่?วันนี้ เวลา 20.00 น.? ถึงวันที่ ?8 ธันวาคม? เวลา 24.00 น. เนื่องจากเป็นพื้นที่การจัดงาน “ใต้ร่มพระบารมี สดุดีมหาจักรีวงศ์” ที่จะมีไปจนถึงวันเวลาดังกล่าว